**Tatiana Calderónová** (špa. Tatiana Calderón Noguera; \* 10. marec 1993, Bogota, Kolumbia) je kolumbijská automobilová pretekárka. V sezóne 2019 preteká za tím Arden International v sérii Formula 2. Je testovacou pilotkou tímu Alfa Romeo Racing vo Formule 1.

Detstvo
-------

Tatiana Calderónová sa narodila a vyrastala v Bogote, kde jej rodičia pracovali v predajni automobilov Kia motors. Ako štvorročná nastúpila do školy Colegio Helvetia. Učila sa tam v rokoch 1997 až 2011 a naučila sa tam angličtinu, nemčinu a svoju rodnú španielčinu. 

Calderónová začala pretekať v motokárach vo svojich deviatich rokoch, a musela si zosúladiť školu a pretekanie. Niekedy vynechala aj celé týždne vyučovania. Školu skončila v roku 2011 a presťahovala sa do Indianapolisu, aby mohla naplno trénovať vo svojom tíme, Junos Racing. V roku 2012 sa presťahovala do Madridu, aby mohla pretekať v Európskej kategórii Formuly 3.

Kariéra
-------

Tatiana Calderónová vyhrala sezóne 2005/2006 národné majstrovstvá v Easykarte. O rok neskôr skončila tretia na Kolumbíjskych národnych majstrovstvách v motokárach, Rotax juniorskej divízii. To jej otvorilo bránu k jazdeniu v pretekárskych autách, a už ako 14-ročná pretekala v Kii Picanto.

V roku 2008 sa stala prvou ženou, ktorá vyhrala *nap-On-Stars of Karting Divisional Championship-JICA Eastern Championship,* tiež sa stala majsterkou *IAME International Challenge.*

Vo svojich úspechoch pokračovala a v ďalšej sezóne skončila druhá v sérii *Radical European Master Series – SR5.* Rovnako na druhom mieste sa umiestnila v *Colombian Rotax Senior Max Challeng*e.

V roku 2010 začala svoju kariéru v monopostoch a vstúpila do série *Star Mazda Championship* kde pretekala za tím *Juncos Racing.* Svoju debutovú sezónu skončila na desiatom mieste v celkovom poradí a s najlepším výsledkom, siedmom mieste, v pretekoch na *Autobahn Country Club.* V tejto sezóne taktiež vyhrala kolumbíjske majstrovstvá v motokárach.

V sezóne 2011 v pretekoch dvakrát skončila tretia, stala sa tak prvou a zatiaľ jedinou ženou, ktorá v tejto sérii skončila na stupňoch víťazov, a celkovo sa umiestnila na šiestom mieste. V tej istej sezóne sa zúčastnila aj posledných troch víkendov série *2011 European F3 Open* za tím Team West-Tec, celkovo sa tu umiestnila na 21. mieste s troma bodmi.

V roku 2012 sa presťahovala do Európy, aby pretekala s tímom Emilia de Villotu v sérii *2012 European F3 Open.* Celkovo sa tu umiestnila na deviatom mieste s 56 bodmi.

### Formula 3

#### Sezóna 2013

V roku 2013 Tatiana Calderónová debutovala s tímom *Double R Racing* na *FIA European Formula 3 Championship.* V tejto sezóne však nezískala žiadne body, najlepšie sa umiestnila na 15. mieste v pretekoch na okruhu Silverstone. S tým istým tímom absolvovala aj celú sériu *2013 British Formula 3,* tam skončila celkovo siedma so 79 bodmi a jedným pódiovým umiestnením na nemeckom Nürburgringu. Je prvou ženou, ktorá stála na stupňoch víťazov v Britskej Formule 3. V sezóne 2013 sa ako hosť objavila aj na poslednom víkende sezóny *2013 European F3 Open* za tím *Emilio de Villota Motorsport* aj keď tako hosť nemohala zbierať body a skončila šiesta a siedma.

Tatiana Calderónová v roku 2014 na Hockenheim ringu
#### Sezóna 2014

Calderónová v sérii *2014 European Formula 3* prestúpila do *Jo Zeller Racing.* V celkovom poradí skončila pätnásta s 29 bodmi. Jej najlepšie umiestnenie bolo piate miesto v druhých pretekoch na okruhu Spa v Belgicku.

#### Sezóna 2015

V roku 2015 bolo oznámené, že Tatiana bude pretekať za tím *Carlin Motorsport's team* v sérii *2015 FIA European Formula 3 Championship*. Tretie preteky na okruhu Spa v Belgicku chvíľu viedla na pneumatikách do dažďa, stala sa tak prvou ženou, ktorá kedy viedla preteky vo FIA Európskej Formule 3 a prešla takmer celým štartovým poľom od 27. priečky. Nakoniec trať vyschla a kolumbíjska pretekárka musela zastaviť v boxoch, preteky dokončila ako pätnásta.

Tatiana Calderónová na Hockenheim ringu v roku 2015
#### Sezóna 2016

Keďže kvôli nariadeniam FIA Calderónová nemohla štvrtý rok pokračovať v Európskej Formule 3, pretekala v španielskej *Spanish Formula 3 Championship* za tím *Teo Martín Motorsport.* Celkovo obsadila deviate miesto so 66 bodmi a jediným pódiovým umiestnením.

### GP3

Kvôli novým športovým naroadeniam, ktoré priniesla FIA na konci roku 2015, ktoré zakazujú pretekárom súťažiť viac ako tri sezóny v Európskej Formule 3 tam nemohla Caledrónová štartovať a rozhodla sa pretkať v *2016 FIA GP3 Series* za tím *Arden International*. Stala sa tak prvou ženou, ktorá pretekala v tomto tíme v celej jeho 19-ročnej histórii. V konečnom hodnotení obsadila 21. pozíciu s dvoma bodmi. Najlepšie sa v pretekoch umiestnila na desiatom mieste, v prvých pretekoch na nemeckom Hockenheimringu a rovnako v prvých pretekoch na talianskej Monze.

V sezóne 2017 v sérii GP3 pokračovala v tíme *DAMS,* celkovo obsadila 18. miesto so siedmimi bodmi. V tomto roku sa najlepšie umiestnila siedma, v druhých pretekoch na okruhu Monza v Taliansku.

V sezóne 2018, teda v poslednej sezóne série GP3, (v sezóne 2019 sa spája s Európskou Formulou 3) Calderónová opäť zmenila tím, tentoraz prestúpila do tímu *Jenzer Motorsports*. Túto sezónu skončila na 16. mieste v celkovom poradí s 11 bodmi. Jej najlepšie umiestnenie v tejto sezóne bolo šieste miesto v druhých pretekoch na talianskom okruhu Monza.

### Formula 1

V roku 2017 začala Tatiana Calderónová pracovať pre Alfa Romeo Sauber F1 Team ako vývojový jazdec. Navyše pokračovala aj v pretekaní v sérii GP3. Calderónová tiež testovala v tímovom simulátore.

#### Testovacia pilotka

V marci roku 2018 bola Calderónová povýšená na testovaciu pilotku tímu Sauber. Jej prvé testovanie sa konalo 30. októbra 2018. Pilotovala Sauber C37 ako súčasť reklamného natáčacieho dňa na okruhu Autódromo Hermanos Rodríguez v Mexiko City, dva dni po Veľkej cene Mexika Formuly 1.

19. a 20. novembra 2018 sa Calderónová zúčastnila dvojdenného testovania s monompostom Sauber C32, tímovým monopostom z roku 2013, na testovacej trati tímu Ferrari, Fiorano, neďaleko Maranella. Počas testu najazdila 590 kilometrov – 202 kôl.

Začiatkom sezóny 2019 bolo potvrdené, že Tatiana ostáva ako testovacia pilotka tímu Sauber, ktorý sa medzičasom premenoval na Alfa Romeo Racing.

### Formula 2

V poslednom novembrovom týždni roku 2018 sa Tatiana Calderónová zúčastnila dvoch posezónnych testovacích dní Formuly 2 s českým tímom *Charouz racing* na okruhu Yas Marina v Abú Zabí. Počas prvého dňa zajzadila šiesty najlepší čas. Na víťaza, Nicholasa Latifiho, stratila takmer tri desatiny. Calderónová si účasťou na testovaní chcela zabezpečiť istotu miesta v tomto tíme na sezónu 2019 vo Formule 2.

Napokon opäť vstúpila do tímu Arden International, bude zaň pretekať ako prvá žena v histórii Formuly 2. Jej tímový kolega bude Anthoine Hubert.

### Formula E

16. decembra 2018, po skončení pretekov *SAUDIA Ad Diriyah E-Prix 2018*, sa Tatiana Calderónová zúčastnila testovania na okruhu Yas Marina v Abu Zabí. Pilotovala elektrický monopost DS E-TENSE FE19 tímu *DS TECHEETAH*. Podľa jej slov síce kvôli červeným vlajkám v časti testovania nemala toľko času koľko by potrebovala, no aj tak sa jej podarilo zajazdiť "zopár dobrých kôl". Vyslovila sa, že monopost Formuly E je úplne niečo iné ako autá s ktorými jazdila v minulosti. Vyhlásila, že nad riadením monopostu je potrebné uvažovať na rozdiel od ostatných formulových monopostov, ktoré sú podľa nej priamočiarejšie.

Po prvom testovaní vo Formule E sa podľa webu *www.motorsport.com* o Calderónovej vyjadril Mark Preston, vedúci tímu *DS TECHEETACH*, vyjadril nasledovne: "Tatiana na nás naozaj zapôsobila počas testovania v *Ad Diriyah*, napriek obmedzenému priebehu testu kvôli červeným vlajkám, tak sme sa rozhodli, že jej dáme ďalšiu šancu, aby sme videli čo všetko z toho dokáže vyťažiť, a aby sme získali ďalšie znalosti z jej spätnej väzby."

Calderónová sa v marockom Marrákeši 13. januára 2019 zúčastnila ďalšieho testovania s tímom *DS TECHEETAH.* Na testovaní na jej náramne darilo, v rannej časti testu zajazdila druhé najrýchlejšie kolo a zaostala len o šesť desatín za najrýchleším kolom, ktoré zajazdil nemec Nico Muller. Dokonca si pripísala najrýchleší druhý sektor trate. Celkovo skončila siedma. Riaditeľ tímu, Mark Preston, bol opäť nadšený jej výkonmi, keď si porovnával sektorové časy so zvyškom štartového poľa Formuly E cez tento pretekársky týždeň, nielen počas tohto testovania.

Pretekárske výsledky
--------------------

### Súhrn kariéry

| Sezóna | Séria | Tím | Preteky | Víťazstvá | Pole 
positions | Najrýchlejšie
kolá | Pódiá | Body | Umiestnenie |
| --- | --- | --- | --- | --- | --- | --- | --- | --- | --- |
| 2010 | Star Mazda Championship | Juncos Racing | 13 | 0 | 0 | 0 | 0 | 320 | 10. miesto |
| 2011 | Star Mazda Championship | Juncos Racing | 11 | 0 | 0 | 0 | 2 | 322 | 6. miesto |
| European F3 open | Team West-Tec | 6 | 0 | 0 | 0 | 0 | 2 | 21. miesto |
| 2012 | European F3 open | EmiltodeVillota Motorsport | 16 | 0 | 0 | 0 | 0 | 56 | 9. miesto |
| Formula Renault 2.0 Alps | AV Formula | 4 | 0 | 0 | 0 | 0 | 0 | 33. miesto |
| 2013 | FIA Formula 3 European Championship | Double R Racing | 30 | 0 | 0 | 0 | 0 | 0 | 32. miesto |
| British Formula 3 Championship | 12 | 0 | 0 | 0 | 1 | 79 | 7. miesto |
| 2014 | FIA Formula 3 European Championship | Jo Zeller Racing | 33 | 0 | 0 | 0 | 0 | 29 | 15. miesto |
| Florida Winter Series | - | 12 | 1 | 0 | 1 | 1 | - |
| 2015 | FIA Formula 3 European Championship | Carlin | 33 | 0 | 0 | 0 | 0 | 0 | 27. miesto |
| 2015 – 16 | MRF Challenge Formula 2000 | MRF Racing | 14 | 1 | 0 | 1 | 7 | 199 | **2. miesto** |
| 2016 | GP3 Series | Arden International | 18 | 0 | 0 | 0 | 0 | 2 | 21. miesto |
| Euroformula Open Championship | Teo Martín Motorsport | 10 | 0 | 0 | 0 | 1 | 66 | 9. miesto |
| Spanish Formula 3 Championship | 6 | 0 | 0 | 0 | 0 | 32 | 6. miesto |
| 2017 | GP3 Series | DAMS | 15 | 0 | 0 | 0 | 0 | 7 | 18. miesto |
| World Series Formula V8 3.5 | RP Motorsport | 2 | 0 | 0 | 0 | 1 | 25 | 14. miesto |
| 2018 | GP3 Series | Jenzer Motorsport | 16 | 0 | 0 | 0 | 0 | 11 | 16. miesto |
| Formula 1 | Alfa Romeo Sauber F1 Team | Testovacia pilotka |
| 2019 | FIA Formula 2 Championship | BWT Arden | 14 | 0 | 0 | 0 | 0 | 0 | 21. miesto\* |
| Formula 1 | Alfa Romeo Racing | Testovacia pilotka |

\*Sezóna prebieha

Referencie
----------

1. 1 2 3   SUNDAY CONVERSATION: Tatiana Calderon on quest to prove her worth in F1. *Formula 1® - The Official F1® Website*. Dostupné online [cit. 2018-11-23]. (po anglicky)
2. ↑   *Tatiana Calderon – Official Site* [online]. 2012-03-28, [cit. 2018-11-23]. Dostupné online. Archivované 2012-03-28 z originálu.
3. ↑   *Juncos Racing Drivers* [online]. 2011-07-16, [cit. 2018-11-23]. Dostupné online. Archivované 2011-07-16 z originálu.
4. ↑   Tatiana Calderon: 'Gender doesn’t matter in this sport'. *motorsport.com*. Dostupné online [cit. 2018-11-23]. (po anglicky)
5. ↑   *Calderon makes an impression during return to Euro F3 Open fray in Barcelona | Tatiana Calderon* [online]. www.tatianacalderon.com, [cit. 2018-11-23]. Dostupné online. Archivované 2017-12-01 z originálu.
6. ↑   Tatiana Calderon completes Carlin’s F3 line-up - Carlin. *Carlin*. Dostupné online [cit. 2018-11-23]. Archivované 2017-12-01 z originálu. (po anglicky)
7. ↑   Dennis holds off Leclerc for final Spa win as Calderon stars. *www.motorsport.com*. Dostupné online [cit. 2018-11-23]. (po anglicky)
8. 1 2  SIMMONS, Marcus. Analysis: Toro Rosso F1 driver Verstappen's karts-to-F3 path banned. *Autosport.com*. Dostupné online [cit. 2018-11-23]. (po anglicky)
9. ↑   *Arden International sign Tatiana Calderon for 2016 season – GP3 Series* [online]. www.gp3series.com, [cit. 2018-11-23]. Dostupné online. (po anglicky)
10. ↑   Tatiana Calderon: Sauber sign Colombian as development driver for 2017. *BBC Sport*, 2017-02-28. Dostupné online [cit. 2018-11-23]. (po anglicky)
11. ↑   *Alfa Romeo Sauber F1 Team* [online]. www.sauberf1team.com, [cit. 2018-11-23]. Dostupné online. (po anglicky)
12. ↑  RAMIREZ, Luis. Tatiana Calderon found Sauber F1 car physically easier than GP3. *Autosport.com*. Dostupné online [cit. 2018-11-23]. (po anglicky)
13. ↑   Calderon completes second test for Sauber. *ESPN.com*. Dostupné online [cit. 2018-11-23]. (po anglicky)
14. ↑   Calderon completes second test with Sauber. *F1Today.net*. Dostupné online [cit. 2018-11-23]. (po anglicky)
15. ↑   *FormulaSpy.com* [online]. 2019-03-01, [cit. 2019-03-16]. Dostupné online. Archivované 2019-03-01 z originálu. (po anglicky)
16. ↑   Calderon to make Formula 2 test debut with Charouz. *Crash*, 2018-11-25. Dostupné online [cit. 2018-11-28]. (po anglicky)
17. ↑   Calderon joins Charouz for F2 post-season test - FIA F2 News. *www.motorsport.com*. Dostupné online [cit. 2018-11-28]. (po anglicky)
18. ↑   *Tatiana Calderon becomes the first female driver in F2* [online]. The Week UK, [cit. 2019-03-16]. Dostupné online. (po anglicky)
19. ↑   *Impressive names on entry list for in-season test in Ad Diriyah – Formula E* [online]. www.fiaformulae.com, [cit. 2018-11-24]. Dostupné online. (po anglicky)
20. 1 2   *Calderon, Rossiter join DS Techeetah for Marrakesh test* [online]. www.motorsport.com, [cit. 2019-01-06]. Dostupné online. (po anglicky)
21. ↑   *‘Extremely competitive’ Calderon impresses in Formula E test* [online]. Crash, 2019-01-14, [cit. 2019-01-14]. Dostupné online. (po anglicky)